text: 23 årig slået med flaske i Esbjerg
  13 juli 2014 kl. 06.31
  En 23 årig lokal mand blev natten til søndag udsat for vold på Havanna Bar i Esbjerg.
  Ifølge vagtchefen ved Syd og Sønderjyllands Politi fik den unge mand en flænge i hovedet, efter at han omkring klokken 03 natten til søndag blev slået med en flaske.
  Politiet har ikke oplyst hvorfor den 23 årige blev slået.
  En 26 årig mand blev efterfølgende anholdt og han er nu sigtet for vold.
  